**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Zákon o územnom plánovaní | |
| **Predkladateľ (a spolupredkladateľ)** | |
| Úrad vlády Slovenskej republiky - podpredseda vlády Slovenskej republiky | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** | Začiatok:    19.4.2021 Ukončenie: 3.5.2021 |
| **Predpokladaný termín predloženia na MPK\*** | máj 2021 |
| **Predpokladaný termín predloženia na Rokovanie vlády   SR\*** | jún 2021 |

|  |
| --- |
| **2.  Definícia problému** |
| Odstránenie nedostatkov, ktoré vyplynuli z aplikačnej praxe zákona č. 50/1976 Zb. o územnom plánovaní a stavebnom poriadku (stavebný zákon) a o zmene a doplnení niektorých zákonov v znení neskorších predpisov. |
| **3.  Ciele a výsledný stav** |
| Cieľom právnej úpravy na úseku územného plánovania je zjednodušenie, zrýchlenie, skvalitnenie a transparentnosť procesov na úseku územného plánovania. Právnou úpravou sa:  - zavádza jednotný proces pre získavanie, zhromažďovanie, spracúvanie, sprístupňovanie, poskytovanie, prenos, ukladanie, archivácia a likvidácia údajov, umožnenie poskytovania súvisiacich elektronických služieb používateľom s príslušným oprávnením na zabezpečenie a skvalitnenie výkonu verejnej moci na úseku správy v oblasti územného plánovania, výstavby a správy stavby; predpokladom je podpora informačným systémom, - zavádza informačný model stavby ako digitálnu reprezentáciu fyzickej a/alebo funkčnej časti projektovaného územia alebo stavby v štruktúrovanej forme. Očakávaným výsledkom je:  - zjednotenie a predvídateľnosť postupov pri výkone verejnej moci na úrovni štátnej správy a samosprávy, zvýšenie disciplíny a vymáhateľnosti, skrátenie trvania konaní, - zlepšenie kvality rozhodovania a kontroly,  Zriadenie Úradu pre územné plánovanie a výstavbu Slovenskej republiky – v návrhu kompetenčného zákona - je nasledované návrhmi zákonov o územnom plánovaní a o výstavbe. Táto trojica návrhov zákonov je navzájom prepojená – je vecne, časovo, prevádzkovo aj finančne podporujúca a tak tvorí jeden ucelený programový rámec zmeny v oblasti stavebníctva SR. Predkladateľ mal za cieľ o.i. aj vyhnúť sa v maximálnej možnej miere duplicitám (v popisoch, výpočtoch pri analýzach vplyvov apod.), preto pre celkové porozumenie rozsahu, prínosu a časovania zmeny je potrebné všetky tri návrhy zákonov vnímať ako celok. |
| **4.  Dotknuté subjekty** |
| Dotknuté subjekty sú:  - novo navrhovaný Úrad pre územné plánovanie a výstavbu SR, ktorý má byť ústredným orgánom štátnej správy, - okresný úrad v sídle kraja, ako orgán štátnej správy, - orgány územnej samosprávy, ktorými sú obce a samosprávne kraje |
| **5.  Alternatívne riešenia** |
| Alternatíva krátky popis popisA1 as is Žiadna zmena legislatívy. Žiadny IS. (tj ponechanie procesov územného plánovania a procesov výstavby úpravou doterajšieho zákona č. 50/1976 Zb. o územnom plánovaní a stavebnom poriadku (stavebný zákon).A2 MDV2019 bez IS Zmena legislatívy bez elektronizácie procesov prostredníctvom IS.A3 ISVS - VS Zmena legislatívy s podporou elektronizácie procesov prostredníctvom IS. Nový inf. systém financovaný prostredníctvom št. rozpočtu - Úradu pre územné plánovanie a výstavbu SRA4 ISVS - a.s. Zmena legislatívy s podporou elektronizácie procesov prostredníctvom IS. Nový inf. systém financovaný prostredníctvom a.s. Funkčný SaaS dostupný skôr ako pri A5. A5 ISVS - PPP Zmena legislatívy s podporou elektronizácie procesov prostredníctvom IS. Nový inf. systém financovaný prostredníctvom PPP. Funkčný SaaS dostupný neskôr ako pri A4. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                            Áno              Nie Vyhláška Úradu pre územné plánovanie a výstavbu Slovenskej republiky, ktorou sa upravujú podrobnosti o všeobecných požiadavkách na obsah a formu žiadosti o zápis do registra odborne spôsobilých osôb a o spôsobe overenia odbornej spôsobilosti, Vyhláška Úradu pre územné plánovanie a výstavbu Slovenskej republiky o územnoplánovacích podkladoch a územnoplánovacej dokumentácii, Vyhláška Úradu pre územné plánovanie a výstavbu Slovenskej republiky o všeobecných požiadavkách na priestorové usporiadanie a funkčné využívanie územia a územnotechnických požiadavkách na výstavbu. Vyhláška Úradu pre územné plánovanie a výstavbu Slovenskej republiky o spôsobe výpočtu a výšky náhrady za obmedzenie vlastníckeho práva pri stavebnej uzávere, Vyhláška Úradu pre územné plánovanie a výstavbu Slovenskej republiky o výške odplaty za služby spojené s prevádzkou informačného systému ÚPaV. Vyhláška Úradu pre územné plánovanie a výstavbu Slovenskej republiky, ktorou sa ustanovujú vzory formulárov používaných informačným systémom ÚPaV, Vyhláška Úradu pre územné plánovanie a výstavbu Slovenskej republiky, ktorou sa ustanovujú podrobnosti o podobe štruktúrovaných údajov evidovaných v informačnom systéme územného plánovania a výstavby |
| **7.  Transpozícia práva EÚ** |
| Návrhom nedochádza k transpozícii práva EÚ. |
| **8.  Preskúmanie účelnosti\*\*** |
|  |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy |      Pozitívne |      Žiadne |    Negatívne |
|      Áno |      Nie |    Čiastočne |
| **Vplyvy na podnikateľské prostredie**     z toho vplyvy na MSP |      Pozitívne |      Žiadne |    Negatívne |
|      Pozitívne |      Žiadne |    Negatívne |
| **Sociálne vplyvy** |      Pozitívne |      Žiadne |    Negatívne |
| **Vplyvy na životné prostredie** |      Pozitívne |      Žiadne |    Negatívne |
| **Vplyvy na informatizáciu** |      Pozitívne |      Žiadne |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |      Pozitívne |      Žiadne |    Negatívne |
|      Pozitívne |      Žiadne |    Negatívne |
| **Vplyvy na manželstvo, rodičovstvo a rodinu** |      Pozitívne |      Žiadne |    Negatívne |

|  |
| --- |
| **10.  Poznámky** |
| **Analýza vplyvov na podnikateľské prostredie je zahrnutá v materiáli k súbežne pozmeňovanom zákone o výstavbe.**  Tab. nižšie popisuje,  v ktorom z trojice zákonov je hlavná zmena ukotvená („Kmeňový“) a ktoré návrhy zákonov zmenu už predpokladajú:   |  |  |  |  | | --- | --- | --- | --- | | Hlavná zmena / návrh Zákona: | **kompetenčný (KoZ)** | **o územnom plánovaní (ZoUP)** | **o výstavbe (ZoV)** | | Zriadenie Úradu pre územné plánovanie a výstavbu Slovenskej republiky | **Kmeňový** | predpokladá | predpokladá | | Zavedenie nového informačného systému | predpokladá | **Kmeňový** | predpokladá | | Procesy územného plánovania | predpokladá | **Kmeňový** | predpokladá | | Procesy výstavby | predpokladá | predpokladá | **Kmeňový** | |
| **11.  Kontakt na spracovateľa** |
| [drahosova.silvia@gmail.com](mailto:drahosova.silvia@gmail.com)  [marian.vaniak@vlada.gov.sk](mailto:marian.vaniak@vlada.gov.sk)  slavomira.salajova@vlada.gov.sk |
| **12.  Zdroje** |
| Pri spracúvaní návrhu zákona ako aj doložky a jednotlivých analýz vplyvov boli za účelom získania relevantných údajov a informácií podľa možností použité všetky zdroje – predchádzajúce návrhy dokumentácie z roku 2019, dostupné štatistiky, výstupy z procesnej analýzy a z návrhov efektivizácie štátnej správy,  relevantné smernice EÚ, výsledky prieskumov, konzultácie s dotknutými subjektmi, spolupráca s odborníkmi ako aj metódy odhadu. Všetky použité zdroje sú bližšie popísané v častiach, kde sa s príslušnými informáciami pracuje, uvažuje a pod. |
| **13.  Stanovisko Komisie pre posudzovanie vybraných vplyvov z PPK** |
| **I. Úvod:** Úrad vlády SR dňa 19. apríla 2021 predložil na PPK materiál „Návrh zákona o územnom plánovaní a o zmene a doplnení niektorých zákonov“. Materiál predpokladá pozitívno-negatívne vplyvy na rozpočet verejnej správy, ktoré sú čiastočne rozpočtovo zabezpečené, pozitívne vplyvy na podnikateľské prostredie, vrátane pozitívnych vplyvov na malé a stredné podniky, pozitívne vplyvy na informatizáciu, pozitívne vplyvy služieb verejnej správy na občana a pozitívne vplyvy na procesy služieb vo verejnej správe.  **II. Pripomienky a návrhy zmien:** Komisia uplatňuje k materiálu nasledovné pripomienky a odporúčania:  **K Doložke vybraných vplyvov**  Komisia odporúča predkladateľovi dopracovať bod 5. „alternatívne riešenia“, či pri príprave nového konceptu boli zvažované iné alternatívne návrhy a v čom. Ponechanie pôvodného zákona č. 50/1976 Zb. o územnom plánovaní a stavebnom poriadku (stavebný zákon) je možné považovať za nulový variant. (doplnené)  Komisia žiada predkladateľa o vyznačenie aj negatívnych vplyvov na podnikateľské prostredie v časti 9 „vplyvy navrhovaného materiálu“. (doplnené a upravené v zmysle  pripomienok nižšie: do bodu 10 bola doplnená informácia: „Analýza vplyvov na podnikateľské prostredie je zahrnutá v materiáli k súbežne pozmeňovanom zákone o výstavbe.“)  Orgánmi územného plánovania majú byť:  -          novo navrhovaný Úrad pre územné plánovanie a výstavbu SR, ktorý má byť ústredným orgánom štátnej správy,  -          okresný úrad v sídle kraja, ako orgán štátnej správy,  -          orgány územnej samosprávy, ktorými sú obce.  (upravené a doplnené : a samosprávne kraje.)  Komisia žiada predkladateľa vyhodnotiť konkrétne, ktoré existujúce orgány sa zlúčia, zaniknú alebo zredukujú a v nadväznosti na uvedené sprehľadniť, v čom bude spočívať zjednodušenie procesov pre podnikateľské prostredie v časti 10 Poznámky. (V  organizačnom grafe je  zmienka o počte 844 zamestnancov a z toho 516 nových.) (doplnené - v analýze vplyvov na rozpočet verejnej správy pri Kompetenčnom zákone za org. štruktúrou v poznámkach ad Obce).  Komisia odporúča predkladateľovi dopracovanie schémy fungovania, kvôli prehľadnosti pre lepšie pochopenie súvislostí a kompetencií, nakoľko sa jedná o nový systémový prístup. (vysvetlenie: schéma fungovania je predmetom prípravy  a bude prezentovaná verejnosti)  Komisia žiada predkladateľa o doplnenie odvolávky, že Analýza vplyvov na podnikateľské prostredie je zahrnutá v materiáli k súbežne pozmeňovanom zákone o výstavbe. (doplnené)  Komisia žiada predkladateľa o zosúladenie vplyvov predloženého materiálu na podnikateľské prostredie, keďže predkladateľ v Dôvodovej správe – všeobecná časť uviedol, že materiál bude mať pozitívne aj negatívne vplyvy na podnikateľské prostredie a v Doložke vybraných vplyvov vyznačil len pozitívne vplyvy na podnikateľské prostredie, vrátane MSP (zosúladené)  **K vplyvom na podnikateľské prostredie**  Návrh predpokladá vznik Urbionu. Plánovaný systém má obsahovať, spracovávať a používať zásadné dáta štátu ako sú údaje o vodách, nerastných bohatstvách, bezpečnostnej a inej infraštruktúre, ako aj údaje občanov a podnikateľov. Preto je potrebné venovať zvýšenú pozornosť bezpečnosti a rizikám zneužitia.  Komisia žiada dôslednú analýzu predpokladaných nákladov na vybudovanie systému URBION. (vysvetlenie: analýza prebieha v zmysle Vyhlášky č. 85/2020, ktorá detaile špecifikuje metodiku a formu odhadu celkových nákladov vlastníctva tzv. TCO)  Komisia žiada predkladateľa rádovo znížiť výšku plánovaného poplatku 2,5% a zvážiť efektivitu PPP projektu. Celá finančná záťaž je prenesená na podnikateľov, stavebníkov  v neúmernej výške. (akceptované a zvážené, poplatok je navrhovaný vo výške 1,25%, PPP je zvažovaná ako alternatíva, finančná záťaž bude uplatnená pre všetkých stavebníkov)  Z predložených kalkulácií nákladov predložených predkladateľom je príjem PPP a.s. v rokoch 2023 -2024 vo výške 101.343.600 Eur, čo je predpokladaný výber na poplatkoch 2,5% za stavebné povolenia.  Z toho sa odvedie štátu - Úradu (účelovo viazaný odvod) vo výške 19% v roku 2023 a 21% z vybratých poplatkov v roku 2024.  Z vybratých poplatkov si PPP a.s. ponechá 81% (t.j. 82.111.545 Eur) v roku 2023 a 79% (80.403.521) v roku 2024.  Účelovo viazaný odvod pokryje rožné náklady Úradu na 176% v roku 2023 a na 121% v roku 2024.  Celková štruktúra financovania je nejasná. (zapracované, obrázok schémy finančného toku je doplnený pre lepšiu názornosť v časti 3.3.1 Priame finančné náklady. Vysvetlenie: ide o poplatok za službu poskytovanú v IS prevádzkovateľom IS. Časť poplatku sa odvádza so štátneho rozpočtu, ktorý je alokovaný pre nový Úrad „CSU“, ktorý stanovuje výšku poplatku vo vyhláške, ktorú vydáva)  Nový systém s výhodnými podmienkami pre súkromného investora, zaplatia podnikatelia.  Celá finančná záťaž je prenesená na podnikateľov, stavebníkov v neúmernej výške. (upravené, finančná záťaž bude uplatnená pre všetkých stavebníkov)  Bod 3.5 Analýzy uvádza, že návrh predpokladá spolufinancovanie SIH a „neštátnych“ investorov.  Komisia žiada predkladateľa o vyčíslenie predpokladaného spolufinancovania neštátnych investorov.  Je potrebné podrobne vysvetliť, ako by mal byť systém financovaný zo súkromných zdrojov a spôsob začlenenia do PPP projektu. (zapracované v časti 2.1.1)  Komisia žiada predkladateľa o započítanie nákladov v súvislosti s výškou odplaty za služby spojené s prevádzkou informačného systému ÚPaV (pripravovaný vykonávací predpis). (zapracované, tab. 3)  Slovenská komora architektov je odborným garantom a vykonáva prenesený výkon štátnej správy  podľa [138/1992 Zb.](https://www.slov-lex.sk/pravne-predpisy/SK/ZZ/1992/138/20210101) podmienky prístupu k povolaniam architekt, krajinný architekt a stavebný inžinier, oprávnenia, vedie zoznamy. Architekti a krajinní architekti podľa tohoto zákona majú všetky oprávnenie, komora ich autorizuje, dohliada na minimálne požiadavky na vzdelanie a prax, uznáva doklady o vzdelaní,...  Aby sa predišlo duplicite a rozporom v kompetencií úradov, zvyšovaniu administratívnej záťaže a nákladom, súčasný register komory by  mal Úrad len preberať, evidovať, sprístupňovať. Podmienky zápisu do registra by zostali podľa súčasného zákona o autorizovaných architektoch a autorizovaných stavebných inžinieroch so zohľadnením nových požiadaviek vyplývajúcich z potrieb realizácie činností podľa tohoto ZoÚP.  Zložité a paralelné vytváranie, definovanie a vedenie nových registrov je nadbytočné a komplikuje zaužívaný systém. Už dnes je pre určité odbornosti architektov a krajinných architektov a/alebo určité lokality nájsť spracovateľa.  Vytvorenie ešte užšej skupiny „licencovaných“ zúži výber a bude skôr na škodu konkurenčnému prostrediu, termíny sa predĺžia a ceny porastú.  Komisia žiada predkladateľa o zhodnotenie vplyvov z hľadiska možnej duplicity a zvyšovania administratívnej záťaže vo vzťahu k ustanoveniu § 10,...rovnako k ustanoveniu § 11, vzhľadom k certifikácii a Registru licencovaných spracovateľov, ktoré má byť v kompetencii úradu. (vysvetlenie: nejde o duplicitu, ostáva zachovaný status quo -  správcom ostáva Komora architektov, nový Úrad bude len preberať údaje.)  V súvislosti s predloženým zákonom Komisia upozorňuje na programové vyhlásenie vlády PVV 2020-2024 z 19.4.2020: „Zavedieme povinnosť predkladateľov nových regulácií v prvej fáze nezvyšovať a následne znižovať regulačné zaťaženie v ich kompetencii. S účinnosťou od 1. 1. 2021 vláda zavedie princíp „1 in – 1 out“  a s účinnosťou od 1. 1. 2022 princíp „1 in - 2 out“. Každá novo zavádzaná regulácia v oblasti hospodárskej politiky bude mať vyčíslený finančný vplyv nárastu administratívnej záťaže na podniky aj na občanov a zároveň navrhnutý ekvivalentný pokles (1 in 1 out), respektíve dvojnásobný pokles (1 in 2 out) administratívnej záťaže.“  Cieľom je systémovým spôsobom zastaviť nárast a následne dosiahnuť znižovanie regulačných povinností. (vysvetlenie: návrh odbúrava administratívnu záťaž pre občanov a podnikateľov a v návrhu je uvedené aj jej vyčíslenie)  **K vplyvom na rozpočet verejnej správy**  Predkladateľ v doložke vplyvov vyznačil negatívne, čiastočne zabezpečené vplyvy na rozpočet verejnej správy.  V analýze vplyvov sú vyčíslené príjmy v roku 2022 v sume -360 tis. eur, v roku 2023 v sume 17,432 mil. eur, v roku 2024 v sume 17,340 mil. eur. Výdavky sú vyčíslené za kapitolu Úrad vlády SR v roku 2021 v sume 3,160 mil. eur, v roku 2022 v sume 9,910 mil. eur, v roku 2023 v sume 14,324 mil. eur a v roku 2024 v sume 10,178 mil. eur.    V tab. č. 1 analýzy vplyvov sú výdavky v roku 2021 v sume 3,160 mil. eur uvedené v časti Financovanie zabezpečené v rozpočte v riadku Úrad vlády SR. Sumárny riadok Financovanie zabezpečené v rozpočte je však v nulových hodnotách a aj v riadku Úrad vlády SR nie sú v rokoch 2022 – 2024 uvedené žiadne hodnoty. Zároveň v riadku rozpočtovo nekrytý vplyv/úspory sú uvedené vo všetkých rokoch nuly. Z tohto dôvodu Komisia žiada jednoznačne uviesť, v ktorých rokoch a kapitolách sú financie zabezpečené a následne upraviť analýzu vplyvov.  (Upravený návrh je možné nájsť v rozpočte pre Zákon o ÚP ako aj v rozpočte pri návrhu Kompetenčného zákona. Vysvetlenie: v roku 2021 je navrhované zabezpečené financovania zo št. rozpočtu z existujúcej kapitoly Úradu vlády SR. Vznikom nového Úradu k 1.12.2021 vzniká možnosť dotknuté prostriedky delimitovať na nový Úrad a pre roky 2022+ sa predpokladá vlastný zdroj/ rozpočet financovania nového Úradu).  V analýze vplyvov Komisia žiada vyčísliť vplyvy vyplývajúce z navrhovaného zákona, z dôvodu že pôsobnosť Ministerstva dopravy a výstavby Slovenskej republiky v oblasti stavebného poriadku a územného plánovania, stavebnej výroby a stavebných výrobkov a energetickej efektívnosti budov podľa doterajších všeobecne záväzných právnych predpisov prechádza na nový úrad Úrad pre územné plánovanie a výstavbu Slovenskej republiky tak, že bude jednoznačne zrejmé  zníženie príjmov a výdavkov podľa kategórií, programovej štruktúry a rokov v kapitole MDV SR, ktoré prechádzajú na Úrad pre územné plánovanie a výstavbu SR. (vysvetlenie: vyčíslené vplyvy počas MPK budú zapracované)  Zároveň nie je zrejmé, prečo je v analýze vplyvov v tab. č. 1 uvedený vplyv v kapitole ÚV SR a  v tab. č. 4 sú už vplyvy vyčíslené pre CSÚ (centrálny stavebný úrad), čím sa pravdepodobne myslí novovznikajúci Úrad pre územné plánovanie a výstavbu SR. Uvedené Komisia žiada zosúladiť. (zosúladené)  Predkladateľ uvádza, že tento zákon nadobúda účinnosť 1. januára 2022 a delimitácia kompetencií a činností z MDV SR na Úrad pre územné plánovanie a výstavbu SR má byť taktiež k 1. 1. 2022. V analýze vplyvov je uvedený vplyv už v roku 2021 (podľa tab. č. 4 ide o 1,16 mil. eur na tovary a služby a 2 mil. eur kapitálový transfer pre novú a. s.) ako rozpočtovo zabezpečený, čo pred vznikom nového Úradu nie je možné. Uvedené Komisia žiada vysvetliť a zosúladiť. (zosúladené, vysvetlenie: 1,2 mil Eur na tovary a služby je čiastka vyčlenená na realizáciu overenia koncepcie - Proof of Concept a Úrad vlády SR ho zastreší pri príprave a pred zriadením nového Úradu navrhnutým ***od 1.12.2021***. Následne, ak bude relevantné, budú tieto prostriedky delimitované z Úradu vlády SR na nový Úrad. Dtto pri kapitálovom transfere pre novú a.s. v navrhovanej výške 2 mil Eur).  Zároveň Komisia žiada analýzu vplyvov upraviť a doplniť všetky relevantné tabuľky tak, aby boli kvantifikované všetky vplyvy prehľadne za jednotlivé dotknuté subjekty (nový Úrad, MDV SR, obce), vrátane prostriedkov, ktoré budú delimitované. (zapracované čiastočne, vysvetlenie: t.č. bez všetkých prostriedkov z delimitácie, ktoré sú/ budú predmetom analýz a rokovaní)  V tab. č. 1 sú uvedené nulové vplyvy na rozpočty obcí, pričom v časti 2.2.4. Výpočty vplyvov na verejné financie sa uvádza, že „príde k zníženiu príjmov zo správnych poplatkov vyberaných obcami vo vzťahu k procesom územného plánovania a výstavby“. Uvedené Komisia žiada zosúladiť a kvantifikovať v súlade s § 33 zákona č. 523/2004 Z. z. Spolu s tým je potrebné uviesť aj návrhy krytia znížených príjmov. (zosúladené a doplnené. Vysvetlenie: prechodom preneseného výkonu kompetencií zanikne nárok alebo aj potreba na ich krytie.)  Komisia žiada doplniť overiteľný spôsob odhadu výdavkov na rozpočet verejnej správy. Je potrebné najmä opísať spôsob odhadu nákladov na vývoj a prevádzku nového informačného systému Urbion. (doplnené; vysvetlenie: odhad nákladov na vývoj a prevádzku nového informačného systému ÚPaV je realizovaný v zmysle Vyhlášky č. 85/2020, ktorá detaile špecifikuje metodiku a formu odhadu celkových nákladov vlastníctva tzv TCO.)  Odôvodnenie: V analýze vplyvov na rozpočet verejnej správy nie je uvedený spôsob odhadu investičných výdavkov na nový IT systém a nie je kalkulovaný žiadny vplyv prevádzky IT systému na rozpočet. Komisia žiada doplniť overiteľný spôsob stanovenia odhadu výdavkov na rozpočet verejnej správy, v detaile na použité vstupné údaje a ich zdroje. (doplnené; vysvetlenie: spôsob financovania a obchodný model budúceho inf. systému je navrhnutý v súlade s princípom rozpočtovej neutrality, čo v prípade IS ÚPaV znamená, že všetky priame ako aj vyvolané náklady na IS ÚPaV bude znášať prevádzkovateľ IS ÚPaV, ktorý bude zaradený mimo sektor verejnej správy) |